Anders Wejryd

Anders Wejryd (født 1948) er en svensk erkebiskop emeritus. Han var luthersk erkebiskop av Uppsala fra september 2006 til 2014.

Anders Wejryd er oppvokst i bl.a Uppsala og Västerås. Fra 1995 var han luthersk biskop av Växjö, og forble i det embedet til han tiltrådte som den 69. erkebiskop av Uppsala etter den (svenske kirkens tellemåte, idet de katolske, førreformatoriske erkebiskoper medtelles). 

Han ble presteviet i Västerås i 1972 og var fra 1976 til 1985 sogneprest i Munktorps pastorat i Västerås stift, og fra 1985 til 1987 sogneprest i Arboga pastorat. I 1987 ble han direktør for Ersta diakoniselskap i Stockholm. I 1995 ble han så biskop av Växjö stift. 

 Bispevalgsprosessen 
I den første valgomgangen i 2006 fikk Wejryd 44% av stemmene. Det ble dermed en andre valgomgang mellom ham og Ragnar Persenius som fikk 30%. Ved den endelige avstemingen den 30. mars 2006 vant Wejryd med 176 stemmer mot Persenius' 127. 

Anders Wejryd ble den første lutherske erkebiskop i Sverige som valgt av den svenske lutherske kirke selv i stedet for av Sveriges regjering.

 Eksterne lenker 
 Svenska kyrkan om valgresultatet
 Wejryd ny ärkebiskop, Dagens Nyheter 30. mars 2006
 Anders Wejryds CV på Svenska kyrkans hjemmeside

Kategori:Svenske lutherske biskoper
Kategori:Personer fra Falköpings kommun
Kategori:Personer fra Uppsala
Kategori:Personer fra Västerås
Kategori:Fødsler i 1948